Kebon Raja Surabaya utawi ingkang biyasa dipunwastani Kebon Binatang Surabaya (KBS) punika satunggiling kebon raja ingkang manggèn wonten ing Surabaya sisih Kidul.[1] Kebon Raja punika kalebet salah satunggaling kebon raja ingkang misuwur ing Indonésia.[1] Kebon Raja punika manggen wonten ing Jalan Setail No. 1 Surabaya.[1] KBS nggadhahi kathah kéwan tropis.[1] Kejawi punika ugi wonten Akuarium, karantina toxidemi saha ruang nokturama (kéwan saba ndalu).[1] Kebon Raja Surabaya punika kebon Raja ingkang paling wiyar ing Asia Kidul-wétan.[1] Wonten ing kebon raja punika dumunung kirang langkung 300 spesies satwa ingkang bènten-bènten, saha wonten kéwan ingkang cacahipun kirang langkung 4300.[1] Ing kebon raja punika ugi wonten satwa langka Indonésia utawi satwa langka ing donya kadosta jinis Mamalia, Aves, Reptilia, Pisces.[1]